Ghid de utilizare WALKMAN
Imprimare
Prima pagină > Fişiere video/podcast/foto > Vizionarea fişierelor video la un televizor > Redarea fişierelor video la un televizor [TV Output(Video)]

## Redarea fişierelor video la un televizor [TV Output(Video)]

Pentru a viziona fişiere video pe un ecran mai mare, puteţi conecta playerul la un televizor.
Notă

- Setaţi opţiunea [TV Output Size] conform televizorului dvs., înainte de redarea fişierelor video la televizor [Detalii].

1. Conectaţi playerul la un televizor, utilizând cablul pentru ieşirea video/audio (WMC-NWV10) (neinclus).

- Pentru detalii, consultaţi manualul cablului pentru ieşirea video/audio.

- Este posibil ca, în funcţie de ţară/regiune, să nu fie disponibil cablul pentru ieşirea video/audio (WMC-NWV10).

1. Cablul pentru ieşirea video/audio (WMC-NWV10) (neinclus)

1. Din meniul principal, selectaţi [Settings] [Video Settings] [TV Output(Video)] [On].

Tip | Descriere
[On] | Redă fişiere video la un televizor conectat la player.
[Off] | Afişează fişiere video pe ecranul playerului. (Setare implicită)

Notă

- Este posibil ca marginile exterioare ale imaginii video să nu fie vizibile pe ecranul televizorului.

- Pe ecranul televizorului se afişează numai imaginea video. Pe ecranul playerului se vor afişa informaţii precum mesajele de la player.

- Nu puteţi reda podcasturi video la un televizor.

- În cursul redării fişierelor video la un televizor, folosiţi butonul cu 5 căi în orientare normală (de tip portret) [Detalii].

- În cursul redării fişierelor video la un televizor, nu puteţi activa meniul cu opţiuni. Opriţi redarea video şi apăsaţi butonul BACK/HOME pentru a reveni la ecranul listei, înainte de a utiliza meniul cu opţiuni.

- Când opţiunea [TV Output(Video)] este setată la [On], este posibil să nu fie redate fişierele video protejate prin legea privitoare la drepturile de autor. Setaţi opţiunea la [Off] pentru a le reda pe ecranul playerului.

- În funcţie de fişierul video, volumul de redare poate părea redus, în comparaţie cu programele de emisie TV. Măriţi volumul, dacă acesta este prea redus. Asiguraţi-vă că reduceţi volumul înainte de a viziona programe TV.

Sus